**O B E C  S M O L N Í K**

**Obecný úrad, 1, 055 66 Smolník**

Číslo: 253/2021

**O Z N Á M E N I E**

**o začatí konania vo veci vydania súhlasu na výrub drevín a  p o z v á n k a na miestne šetrenie**

Obec Smolník ako príslušný orgán štátnej správy ochrany prírody a krajiny (ďalej len „správny orgán“) v zmysle § 2 písm. f) zákona č. 416/2001 Z.z. o prechode niektorých kompetencií z orgánov štátnej správy na obce a na vyššie územné celky v znení neskorších predpisov a podľa § 69 ods.1 písm. d) zákona č. 543/2002 Z.z o ochrane prírody a  krajiny v znení neskorších predpisov (ďalej len „zákon“), na základe doručenej žiadosti Ing. Martina Bolča a manželky Ing. Gabriely Bolčovej, Nešporova 282/12, 040 11 Košicezo dňa 27.8.2021 podľa § 18 ods. 3 zákona č. 71/1967 Zb. o správnom konaní ( správny poriadok) v znení neskorších predpisov (ďalej len správny poriadok)

**o z n a m u j e z a č a t i e k o n a n i a**

vo veci vydania súhlasu na výrub dreviny rastúcej mimo lesa podľa § 47 ods. 3 zákona : 1 ks Smrek obyčajný s obvodom kmeňa 130 cm,  meraným vo výške 130 cm nad zemou, ktorá rastie v kat.území obce Smolník,  na pozemku KN-C parc.č. 907- druh pozemku záhrada, vedenej na LV č.919, ktorý je vo vlastníctve žiadateľov.

Žiadosť bola odôvodnená s tým, že drevina vyrástla na strmom kopci pozemku, v tesnej blízkosti nad domom a v prípade nepriazne počasia je vysoká pravdepodobnosť ohrozenia nehnuteľností a ľudí.

Správny orgán za účelom objasnenia veci podľa § 21 a § 38 správneho poriadku

**n a r i a ď u j e**

ústne pojednávanie spojené s miestnou ohliadkou, ktoré sa uskutoční dňa

**13. septembra 2021 (v pondelok) o 8,00 hod.**

so stretnutím pozvaných pri dome č.s. 518

 Podľa § 33 ods. 2 správneho poriadku má účastník konania možnosť, aby sa pred vydaním rozhodnutia mohol vyjadriť k jeho podkladom a k spôsobom jeho zistenia, navrhnúť jeho doplnení pri ústnom pojednávaní a miestnej ohliadke, ako aj počas celého konania. Do podkladov pre rozhodnutie možno nahliadnuť na Obecnom úrade v Smolníku.

Podľa § 82 ods. 5 zákona o ochrane prírody, ak sa dá účastník konania zastúpiť, podpis splnomocniteľa v dohode o plnomocenstve musí byť osvedčený podľa osobitných predpisov.

Podľa § 82 ods.7 zákona o ochrane prírody a krajiny správny orgán zverejňuje informáciu o začatí správneho konania, v ktorom môžu byť dotknuté záujmy ochrany prírody a krajiny a určuje lehotu na doručenie písomného alebo elektrického potvrdenia záujmu byť účastníkom v tomto správnom konaní v zmysle § 82 ods. 3 zákona o ochrane o ochrane prírody a krajiny do 5 pracovných dní odo dňa zverejnenia tohto oznámenia.

Potvrdenie o záujme byť účastníkom v konkrétnom správnom konaní je potrebné doručiť na adresu: Obecný úrad Smolník 1, 055 66 Smolník, alebo elektronicky na adresu: annakluknavska@smolnik.sk v  lehote určenej pri informácii o začatí správneho konania od zverejnenia informácie .

V Smolníku, dňa 30.8.2021

 Radoslav Dlugoš, starosta obce

Dátum zverejnenia: 30.8.2021